CELEX: 62007TN0482
Language: et
Date: 2007-12-20 00:00:00
Title: Kohtuasi T-482/07: 20. detsembril 2007 esitatud hagi — Nynäs Petroleum ja Nynas Petróleo versus komisjon

23.2.2008   
            
            
               ET
            
            
               Euroopa Liidu Teataja
            
            
               C 51/56
            
         20. detsembril 2007 esitatud hagi — Nynäs Petroleum ja Nynas Petróleo versus komisjon
   (Kohtuasi T-482/07)
   (2008/C 51/101)
   Kohtumenetluse keel: inglise
   Pooled
   
      Hagejad: AB Nynäs Petroleum (Stockholm, Rootsi) ja Nynas Petróleo, SA (Madrid, Hispaania) (esindajad: barrister D. Beard ja solicitor M. Dean)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada otsuse artikkel 1 osas, milles seda kohaldatakse Nynase suhtes ajavahemikul 1991-1996;
            
         
               —
            
            
               tühistada otsuse artikkel 1 osas, milles seda kohaldatakse Nynase suhtes seoses hinna kooskõlastamisega;
            
         
               —
            
            
               tühistada otsuse artikkel 2 osas, milles Nynas SA-le määratakse trahv summas 10 642 500 eurot ja AB Nynäsile määratakse trahv summas 10 395 000 eurot, või teise võimalusena vähendada seda trahvi nii nagu on kohane;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesoleva hagiga paluvad hagejad EÜ artikli 230 alusel osaliselt tühistada komisjoni 3. oktoobri 2007. aasta otsus C(2007) 4441, lõplik, mis käsitleb EÜ artikli 81 alusel algatatud menetlust (juhtum COMP/38.710 — Bituumen — Hispaania), milles komisjon leidis, et Nynäs Petroleum ja Nynas Petróleo (koos „Nynas”) osalesid muude ettevõtjate seas sitke bituumeni sektoris mitmetes kokkulepetes ja kooskõlastatud tegevustes, mis katsid Hispaania territooriumi ja mis seisnesid turu jagamise kokkulepetes ja hinna kooskõlastamises; ja/või vähendada hagejatele määratud trahvi EÜ artikli 229 alusel.
   Hagi põhineb järgmistel väidetel:
   
               (i)
            
            
               Hagejad väidavad, et komisjon tegi Nynase väidetavates turu jagamise kokkulepetes osalemise kestuse hindamisel vea eelkõige siis, kui ta leidis, et Nynas osales väidetavas rikkumises aastatel 1991–1996.
            
         
               (ii)
            
            
               Lisaks väidavad hagejad, et komisjon leidis vääralt, et Nynas oli seotud kõigi väidetavate hinnakokkulepetega.
            
         
               (iii)
            
            
               Lõpuks väidavad hagejad, et komisjon eksis, kui ta hindas Nynase osaluse tähtsust rikkumistes ja kui ta määras kindlaks Nynasele määratava trahvi kohase taseme.